*Melopsittacus undulatus*

---

**Animalia** — Chordata

Classis : Aves   
Ordo : Psittaciformes   
Familia : Psittacidae   
Subfamilia : Psittacinae   
Tribus : Platycercini   
Genus : ***Melopsittacus***   
Gould, 1840  
Species : ***M. undulatus***   
*Melopsittacus undulatus*   
Shaw, 1805  
Conservationis status

LC  
  
  
Vigens (IUCN 3.1)
Territorium

Habitationes *Melopsittaci undulati*.

***Melopsittacus undulatus*** est psittaculus in Australiā endemicus atque ample in captivitate retentus; sola est species generis *Melopsittaci.*

Vocabulum *Melopsittacus* originem a linguā Graecā trahit: nam componitur ex vocabulis μελῳδός (*melōdós*, *melodus*?), atque ψίττακος, ad quae vocabulum Latinum *undulatus* propter pinnarum lineamenta accedit.

Proprietates
------------

Cera caerulea marem indicat.
Cera aquila feminam indicat.
Huic avi parvum corpus est, plerumque 15–20 cm longum, cuique 22–35 grammata ponderis est. Tergum et venter virides sunt; alae induuntur pinnis nigris, quae flavis delineantur undulis; cauda longa et caerulea vel glaucoviridis est. Caput solidum, flavum itemque nigris cinereisve delineatum undulis; oculi sunt nigri, irides gilvae vel albidulae; rostrum aduncum sed minime prominens, in primā cuius parte est cera, in quā sunt nares. Cera caerulea maribus est, fusca autem vel rosea feminis iuvencisque.

Tamen colores *M. undulatorum* domesticorum varii et plurimi sunt, nam videmus *M. undulatos* caeruleos, caesios, albinos, gilvos, et alios.

Quaedam est varietas, quae 'Anglica' dicitur, artificiose ab avicultoribus selecta. Huius varietatis psittaculi ampliores quam silvatici sunt (20–24 cm), fronte prominentiore eminentique pectore.

Aetas eorum 8–12 annos circiter attingit; longaevissimus obiit 21 annos natus.

Habitatio
---------

*M. undulati* habitationes per silvas et prata et tesqua Australiae fiunt, dummodo sint aquae; sin autem, usque ad litora migrare possunt. Praeterea amplissime in captivitate retinentur.

Habitus
-------

Amplus grex *M. undulatorum*.
Congregant in greges et exiguos et amplos pro fortunis.

Cavis arboreis plerumque utuntur nidis. Pariunt circa 2–10 ova, quae 17–22 dies incubantur; a parentibus pulli secreto pascuntur oleoso quod a glandulis aptis gignitur. Desinunt auxilio egere parentum circiter 45 dies nati.

Alacriter pipiant et canunt, nec non memoriā tenere possunt verba atque modulationes—unde nomen eis datum.

Grex *M. undulatorum* domesticorum.

Fontes
------

* De *M. undulato* apud genomics.senescence.info. **(Anglice)**
* Taxonomia *M. undulati* apud www.itis.gov. **(Anglice)**
* De varietate quae dicitur Anglica apud www.englishbudgie.com. **(Anglice)**
* Encyclopedia of Life – Melopsittacus undulatus. **(Anglice)**
* www.budgerigar.co.uk – Situs interretialis de alendis *M. undulatis*.

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • IUCN Red List • INPN France |


|  |  |
| --- | --- |
|  | **Vicimedia Communia** plura habent quae ad ***Melopsittacum undulatum*** spectant. |

* Colores *M. undulatorum*. **(Italiane)**
* Vide gregem *M. undulatorum* bibentium atque e falcone effugientium apud YouTube.
* M. L. Millera, A. C. Gallup, A. R. Vogel, S. M. Vicario, A. B. Clark; *Evidence for contagious behaviors in budgerigars (Melopsittacus undulatus): An observational study of yawning and stretching*. **(Anglice)**
* Thesis de *M. undulato*. **(Italiane)**

Notae
-----

1. ↑  IUCN Index Ruber ─ *Melopsittacus undulatus* (mense Novembri 2012).
2. ↑   G. Campanini et G. Carboni, *Nomen – il nuovissimo Campanini Carboni. Latino–Italiano, Italiano–Latino* (ISBN 88-395-5150-6).
3. ↑  Vide fontem, *De varietate Anglica*.
4. ↑